Východné partnerstvo

Východné partnerstvo je projekt Európskej únie v rámci Európskej susedskej politiky, zameraný na zintenzívnenie vzťahov so šiestimi krajinami ležiacimi východne od Európskej únie. Tento projekt bol iniciovaný Poľskom a následný návrh bol vypracovaný v spolupráci so Švédskom. Prezentovaný bol ministrami zahraničných vecí Poľska a Švédska na Rade pre zahraničné veci (Foreign Affairs Council - FAC) v Bruseli 26. mája 2008. Oficiálne založené bolo na summite v Prahe 7. mája 2009 počas českého predsedníctva.

Prvé stretnutie ministrov zahraničia zúčastnených krajín sa odohralo 8. decembra 2009 v Bruseli.

 História 
Východné partnerstvo má doplniť Severnú dimenziu a Úniu pre Stredomorie vytvorením fóra pre diskusie o vízových záležitostiach, voľnom obchode a dohodami o strategickom partnerstve s východnými susedmi EÚ, pričom sa vyhne kontroverznej téme prístupu do EÚ. 

Bolo prediskutované na Európskej rade 19. a 20. júna 2008 spoločne s Úniou pre Stredomorie.

 Členské štáty 
Východné partnerstvo pozostáva zo šiestich postsovietskych štátov: Arménska, Azerbajdžanu, Bieloruska, Gruzínska, Moldavska, Ukrajiny a Európskej únie. Viedla sa polemika či prizvať do združenia Bielorusko, napokon dostalo pozvánku z obáv pred silnejúcim ruským vplyvom v krajine. 

 Referencie 

 Externé odkazy 
Informácie na stránke Zastúpenia EK na Slovensku
Stránka MZV SR
História a ciele
Informatívna správa
Stav a perspektívy Východného partnerstva: Príležitosti pre zahraničnú politiku Slovenskej republiky

 Zdroj 

Kategória:Politika Európskej únie
Kategória:Medzinárodné organizácie
Kategória:Politika v Arménsku
Kategória:Politika v Azerbajdžane
Kategória:Politika v Bielorusku
Kategória:Politika v Gruzínsku
Kategória:Politika v Moldavsku
Kategória:Politika na Ukrajine